25/11/2014 | Administración LocalMunicipal
Ferrol
Recursos Humanos
Anuncio da modificación da relación de postos de traballo para o ano 2015

“Dentro das competencias de autoorganización que ten atribuídas cada Administración Pública, incluída a Local, a planificación e racionalización dos seus recursos humanos debe ser contemplada como unha das súas actuacións primordiais. Unha actuación que, en todo caso, non debe ser observada como un fin en si mesmo, senón como un instrumento fundamental para a consecución dos obxectivos e misións xerais da organización. A planificación en materia de ordenación de recursos humanos debe responder á necesidade de adaptación constante dos recursos dispoñibles aos requirimentos existentes en cada momento, tratando de lograr unha prestación efectiva e eficiente dos servizos públicos, así como a satisfacción das novas demandas que poidan ir xurdindo. Por este motivo, propóñolle ao Excmo. Concello Pleno a adopción dos seguintes acordos: Primeiro.- Aprobar as modificacións da RPT vixente, que son as que de seguido se relacionan: Dentro da Alcaldía propónse modificar a denominación dos dous postos de chofer de Alcaldía que pasan a denominarse Auxiliar servizos Alcaldía, cambiando así mesmo o seu sistema de provisión que pasa a ser o de concurso, mantendo o resto da súas características. Así mesmo se propón fusionar os Negociados de Rexistro e Estatística e debido ao incremento das relacións con outras administracións ao que se viu abocado o Rexistro Xeral con motivo da sinatura do convenio de colaboración para integrarse no Portelo Único da Xunta, se modifica o complemento específico do posto de xefatura do dito negociado. Estos negociados quedan configurados do seguinte xeito: Proponse intercambiar o nivel de complemento de destino dos postos denominados Xefe/a Inspección Tributaria e Inspector/a Tributario manténdose o resto das súas características e crear un posto denominado Oficial administrativo/a Oficina Inquilino, coa características que se reflicten no cadro: Eliminar a nota 2 de entre as observacións dos postos de Economista, xa que pola estrutura xerárquica da área na que se atopan encadrados non se considera preciso que dito persoal preste servizo en réxime de especial dedicación nin teña disponibilidade. Dentro do Servizo de Medio Ambiente, Zona Rural, Servizos e Obras proponse incluír a nota 2 entre as observacións dos postos que de seguido se relacionan, eliminando, de ser o caso, calquera outra nota, e modificar o seu complemento específico ata igualar ao do posto de Supervisor/a de Auguas e Viais, que xa tiña esta nota entre as súas observacións e cuxa valoración xa incluía a dedicación e disponibilidade que agora se recolle para estes postos: · Supervisor/a de Iluminación · Encargado/a do Cemiterio · Supervisor/a de Parques e Xardíns · Supervisor/a de Limpeza viaria e edificios · Encargado/a Servizo de Obras Dentro do Servizo de Urbanismo e Infraestruturas proponse efectuar os seguintes cambios: Cambiar a denominación do departamento ata agora denominado Planeamento e Xestión. Obras e Supervisión de Proxectos.; que pasa a denominarse “Oficina Técnica Urbanismo”, asímesmo suprímese o posto de Xefe/a de Planeamento e Xestión e créase un posto denominado Xefe/a da Oficina Técnica, coas características que de seguido se relacionan: Tamén se suprime dentro da dita Oficina Técnica o posto denominado Enxeñeiro/a Técnico/a Agrícola que pasa a integrarse na Oficina Técnica de Servizos. Proponse cambiar a denominación do Negociado de Licenzas que pasa a denominarse Negociado de Licenzas, Planeamento e Xestión e polo tanto o posto de xefatura pasa a denominarse Xefe/a Negociado Licenzas, Planeamento e Xestión, incrementando as súas funcións ao respecto do planeamento e a xestión e coas características que se seguido se relacionan: Na Equipa de Obras se incluén dous postos máis, un de Chofer e outro de Peón que se trasladan de Policía Local, e se propón a supresión do posto que figura coa denominación Auxiliar servizos Obras, vacante na actualidade. Tamén dentro de Residuos, Limpeza e Augas proponse cambiar a denominación do posto de Supervisor/a de Augas que pasará a denominarse Supervisor/a de Augas e Viais. Dentro do Parque Móbil proponse incluír a nota 2 entre as observacións do posto de Encargado/a do Parque Móbil e modificar o seu complemento específico ata igualar ao do posto de Supervisor/a de Auguas e Viais, que xa tiña esta nota entre as súas observacións e cuxa valoración xa incluía a dedicación e disponibilidade que agora se recolle para este posto; ademais proponse cambiar a denominación dos postos ata o de agora denominados Chofer de guindastre que pasan a denominarse Chofer. Dentro do Servizo de Seguridade Pública, Tráfico, Transportes e Parque Móbil, ademais da supresión de dous postos que son trasladados á Equipa de Obras, créase un novo posto coa denominación de Director/a de Seguridade e coas características que se reflicten no cadro, se modifican as características do posto de Coordinador/a de Seguridade e se suprime o posto de Técnico/a de Seguridade quedando do seguinte xeito: Ademais dentro de Bombeiros créanse cinco postos de Cabo de Bombeiros coas mesmas características que os existentes na actualidade, o posto de Chofer Bombeiros que quedou vacante este ano por xubilación do titular se reconvirte en Bombeiro condutor e creánse tres postos de Bombeiro condutor coas mesmas características e retribucións que os xa existentes. Dentro desta área proponse engadir a nota 4 entre as observacións dos postos denominados Directora do CIM e Directora da Casa de Acollida e unificar os negociados de Igualdade e Xuventude que quedaría do seguinte xeito: Dentro desta área proponse equiparar a totalidade das características do posto denominado Auxiliar de servizos ás do resto de postos coa mesma denominación e funcións, asímesmo proponse incluír a nota 2 entre as observacións do posto de Encargado/a de Instalacións Deportivas e modificar o seu complemento específico ata igualar ao do posto de Supervisor/a de Auguas e Viais, que xa tiña esta nota entre as súas observacións e cuxa valoración xa incluía a dedicación e disponibilidade que agora se recolle para este posto. Segundo.- Axustar as fichas da RPT a esta modificación unicamente no esencial.” O presente acordo pon fin á vía administrativa e, contra éste, poderase interpoñer o recurso potestativo de reposición ante o órgano que ditou a presente resolución, dentro do prazo dun mes, contado dende o día seguinte ó da publicación do presente Acordo, de conformidade co disposto nos artigos 116 e 117 da Lei 30/1992, do 26 de novembro, do Réxime xurídico das administracións públicas e do procedemento administrativo común, na súa redacción dada pola Lei 4/1999, do 13 de xaneiro (BOE do 14/01/1999), sen prexuízo da posibilidade de interpoñer directamente recurso contencioso-administrativo ante o Xulgado do Contencioso-Administrativo de Ferrol, dentro do prazo de dous meses, contados a partir do día seguinte ó da publicación da presente resolución e na forma previda no artigo 45 da Lei 29/1998, do 13 de xullo, reguladora da xurisdicción contencioso-administrativa (BOE do 14/07/1998). Ferrol, 21 de novembro de 2014 O alcalde José Manuel Rey Varela